[{"text_idx": "#000000", "text": "Sonregistraj\u0302o por tiu c\u0302i rakonto ankorau\u0306 mankas."}, {"text_idx": "#000001", "text": "Iam Kokino kaj Aglo estis amikoj. Ili vivis en paco kun c\u0302iuj aliaj birdoj. Neniu el ili sciis flugi."}, {"text_idx": "#000002", "text": "Iun tagon regis malsato en la lando. Aglo devis pas\u0302i tre malproksimen por trovi mang\u0302aj\u0302on. S\u0302i revenis tre laca. \u201cDevas esti pli facila maniero vojag\u0302i!\u201d diris Aglo."}, {"text_idx": "#000003", "text": "Post bona dormo Kokino havis brilan ideon. S\u0302i komencis kolekti la falintajn plumojn el c\u0302iuj siaj birdaj amikoj. \u201cNi kudru ilin kunen super niaj propraj plumoj,\u201d s\u0302i diris. \u201cEble tio faros vojag\u0302i pli facila afero.\u201d"}, {"text_idx": "#000004", "text": "Aglo estis la sola en la vilag\u0302o kun kudrilo, do s\u0302i komencis kudri unue. S\u0302i faris al si paron da belaj flugiloj kaj flugis alta super Kokino. Kokino prunteprenis la kudrilon, sed s\u0302i baldau\u0306 lacig\u0302is pri kudrado. S\u0302i lasis la kudrilon sur la s\u0302ranko kaj iris en la kuirejon por prepari mang\u0302aj\u0302on por siaj infanoj."}, {"text_idx": "#000005", "text": "Sed la aliaj birdoj vidis Aglon flugi for. Ili petis Kokinon prunti al ili la kudrilon por fari flugilojn ankau\u0306 por ili mem. Baldau\u0306 birdoj flugis c\u0302ie supre en la c\u0302ielo."}, {"text_idx": "#000006", "text": "Kiam la lasta birdo redonis la pruntitan kudrilon, Kokino ne estis tie. Do s\u0302iaj infanoj prenis la kudrilon kaj ekludis kun g\u0302i. Kiam ili lacig\u0302is pri la ludo, ili lasis la kudrilon en la sablo."}, {"text_idx": "#000007", "text": "Poste tiun posttagmezon, Aglo revenis. S\u0302i petis la kudrilon por ripari iujn plumojn kiuj malfiksig\u0302is sur s\u0302ia vojag\u0302o. Kokino rigardis la s\u0302rankon. S\u0302i rigardis en la kuirejon. S\u0302i rigardis en la korton. Sed la kudrilo trovig\u0302is nenie."}, {"text_idx": "#000008", "text": "\u201cNur donu al mi tagon,\u201d Kokino petegis Aglon. \u201cTiam vi povos ripari vian flugilon kaj flugi por akiri mang\u0302aj\u0302on denove.\u201d \u201cNur unu tagon pli,\u201d diris Aglo. \u201cSe vi ne trovos la kudrilon, vi devos doni al mi unu el viaj idoj kiel pagon.\u201d"}, {"text_idx": "#000009", "text": "Kiam Aglo venis la venontan tagon, s\u0302i trovis Kokinon skrapantan en la sablo, sed neniu kudrilo. Do Aglo flugis tre rapide kaj kaptis unu el la idoj. S\u0302i forportis g\u0302in. C\u0302iam post tiam, kiam ajn Aglo aperas, s\u0302i trovas Kokinon skrapantan en la sablo por la kudrilo."}, {"text_idx": "#000010", "text": "Kiam la ombro de la flugilo de Aglo falas sur la kampo, Kokino avertas siajn idojn. \u201cEliru el la nuda kaj seka tereno.\u201d Kaj ili respondas, \u201cNi ne estas malsag\u0302uloj. Ni kuros.\u201d"}, {"text_idx": "#000013", "text": "Legi pliajn rakontojn de la 3-a nivelo:"}]